  Анжелика Тихонова корреспондент 20-тӥ тулыспаллы Удмуртиын эшшо 93 адямилэсь выль коронавирус инфекциез шедьтӥзы. Висьыны усемъёс пӧлын 14 аресозь 9 пиналъёс но 65 ареслэсь бадӟым 20 кунмуртъёс. Со сярысь элькунысь оперативной штаб ивортӥз. Диагноззы Ижкарын 33 улӥсьёслэн зэмаз, Глазкарын – 23, Ува ёросын – вить, Воткаын, Дэри, Пичи Пурга, Шаркан ёросъёсын – быдэн ньыль, Эгра, Кез, Яр ёросъёсын – быдэн куинь, Сарапулын, Балезино, Глаз, Каракулино, Красногорск, Саарпул, Юкаменск ёросъёсын – быдэн одӥг. 95 адями висёнэз вормиз Туннэ нуналлы Удмуртиын выль коронавирус инфекциен черлан 27 сюрс 566 учыр лабораториосын зэматэмын. 24 сюрс 188 адями йӧназ, 359 мурт кулӥз. Та дыре 107 висисьёслэн тазалыксы секыт лыдъяське. Элькунын выль коронавирус инфекцилы 864 сюрс 448 эскеронъёс ортчытӥзы, берло нуналскын – 2 сюрс 907. 20-тӥ тулыспаллы Удмуртиын 21 сюрс 838 адями коронавируслэсь прививка пуктӥз, со пӧлысь 4 сюрс 451 мурт кыкетӥ компонентсэ басьтӥзы ни. Пусъём, прививкаез ас мылкыд каремъя гинэ но дунтэк пукто. Тегъёс: Тазалык Ижкар висён Удмуртия коронавирус  